Id-Deċiżjoni tal-Kummissjoni
tat-23 ta’ Diċembru 2003
li temenda d-Deċiżjoni 2003/467/KE fir-rigward tad-dikjarazzjoni li ċerti provinċji ta’ l-Italja huma ħielsa mill-bruċellożi bovina u mil-leukosis enzootika bovina
(notifikata taħt dokument numru K(2003) 5063)
(Test b’relevanza għaż-ŻEE)
(2004/63/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa li jeffettwawa il-kummerċ intra-Komunitarju f’annimali bovini u ħnieżer [1], u b’mod partikolari l-Anness A(II)(7) u l-Anness D(I)(E) mehmuża magħha,
Billi:
(1) L-listi tar-reġjuni ta’ l-Istati Membri dikjarati ħielsa mill-bruċellożi bovina u l- leukosis enzootika bovina huma preskritti fid-Deċiżjoni tal-Kumissjoni 2003/467/KE tal-25 ta’ Ġunju 2003 li jistabbilixxu l-istatus uffiċjali ħieles mit-tuberkulożi, l-bruċellożi u l- leukosis enzootika bovina ta’ ċerti Stati Membri u reġjuni ta’ l-Istati Membri fir-rigward ta’ merħliet bovini [2].
(2) l-Italja bagħtet lill-Kummissjoni dokumentazzjoni li turi l-konformità mal-kondizzjonijiet xierqa previsti fid-Direttiva 64/432/KEE fir-rigward tal-provinċji ta’ Cremona, Lodi u Pavia fir-Reġjun tal-Lombardia sabiex dawn il-provinċji jistgħu jiġu dikjarati uffiċjalment ħielsa mill-bruċellożi fir-rigward ta’ merħliet bovini.
(3) l-Italja bagħtet ukoll lill-Kummissjoni dokumentazzjoni li turi l-konformità mal-kondizzjonijiet xierqa previsti fid-Direttiva 64/432/KEE fir-rigward tal-provinċji ta’ Milano, Lodi u Cremona fir-Reġjun tal-Lombardia u l-provinċji ta’ Arezzo, Firenze, Grossetto, Livorno, Lucca, Pisa, Pistoia, Prato, u Siena fir-Reġjun tat-Toscana, sabiex dawn il-provinċji jikunu jistgħu jiġu dikjarati uffiċjalment ħielsa mill-enzootic leukosis bovina fir-rigward ta’ merħliet bovini.
(4) Wara l-evalwazzjoni tad-dokumentazzjoni mibgħuta mill-Italja, il-provinċji ta’ Cremona, Lodi u Pavia fir-Reġjun tal-Lombardia għandhom jiġu dikjarati uffiċjalment ħielsa mill-bruċellożi bovina u l-provinċji ta’ Milano, Lodi u Cremona fir-Reġjun tal-Lombardia u l-provinċji ta’ Arezzo, Firenze, Grossetto, Livorno, Lucca, Pisa, Pistoia, Prato, u Siena fir-Reġjun tat-Toscana għandhom jiġu dikjarati uffiċjalment ħielsa mill-enzootic leukosis bovina.
(5) Id-Deċiżjoni 2003/467/KE għandha għalhekk tiġi hekk emendata.
(6) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Annessi II u III li jinsabu mad-Deċiżjoni 2003/467/KE huma emendati skond l-Anness li jinsab ma’ din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fit-23 ta’ Diċembru 2003.